Public procurement notice: Prior Information Notice Without Call For Competition
Published: 2021-03-10
Buyer: Pohjois-Pohjanmaan sairaanhoitopiirin kuntayhtymä
Country: FI
Contract type: Supplies
CPV classification: 33110000: Imaging equipment for medical use

Technical requirements: Markkinakartoitus, esittelytilaisuus 94066 Kuvantamisen laitepalvelutoiminnan yhteistyökumppanuus, ilmoittautuminen esittelytilaisuuteen
Markkinakartoitus, esittelytilaisuus 94066 Kuvantamisen laitepalvelutoiminnan yhteistyökumppanuus, ilmoittautuminen esittelytilaisuuteen.
PPSHP valmistelee kuvantamisen laitepalvelutoiminnan yhteistyökumppanuutta vuonna 2022 valmistuvaan uuteen sairaalaan. Yhteistyökumppanuus kattaa kuvantamisen laitetoimituksia sekä koulutus-, huolto- ja ylläpitopalvelua. PPSHP järjestää potentiaalisille tarjoajille tilaisuuden esitellä suomen kielellä kuvantamislaiteratkaisujaan etäyhteydellä (Teams) ma 22.3.2021 ja ke 24.3.2021. Yhdelle (1) potentiaaliselle tarjoajalle varatun esittelytilaisuusajan pituus on yksi–kaksi (1–2) tuntia. Hankintayksikkö määrittelee tarvittavan esittelytilaisuusajan. Tarkempi aikataulu ilmoitetaan esittelyyn ilmoittautuneille. Potentiaalisella tarjoajalla on oman esittelytilaisuuden yhteydessä mahdollisuus tehdä tarkentavia kysymyksiä tulevaan kuvantamisen laitepalvelutoiminnan yhteistyökumppanuuskilpailutukseen.
Potentiaalisen tarjoajan on ilmoittauduttava esittelytilaisuuteen etukäteen sähköpostitse riitta.sandgren@ppshp.fi keskiviikkoon 17.3.2021 klo 12.00 mennessä. Ilmoittaumisen yhteydessä potentiaalisen tarjoajan tulee ilmoittaa, minkä kohderyhmän tai kohderyhmien laitteita ja ratkaisumalleja tilaisuudessa esittelee sekä sähköpostiosoite/-osoitteet, johon/joihin esittelytilaisuuden Teams-kutsu lähetetään.
Kuvantamisen laitepalvelutoiminnan yhteistyökumppanuuskilpailutuksessa on alustavasti ajateltu alla olevan mukaista laiteryhmittelyä tarkoittaen sitä, että tarjousvertailut tulevassa kilpailutuksessa tullaan suorittamaan kohderyhmittäin 1–4 (osatarjoukset siis mahdollisia). Alla olevat laitteet eivät tule PPSHP:n omistukseen.
— Yksi–neljä (1–4) kpl kiinteitä magneettikuvauslaitteita, joista vähintään yksi (1) kpl kenttävoimakkuudeltaan kolmen (3) teslan laite pääasiallisesti päivystyksellisiin kuvauksiin (myös elektiivistä ja pediatrista)
— Yksi–viisi (1–5) kpl tietokonetomografialaitteita, joista vähintään yksi (1) kpl aikuisten ja lasten pään, vartalon, traumojen ja raajojen TT-tutkimuksiin, perfuusiokuvauksiin vähintään 14 cm kuva-alalla, kardiologisiin tutkimuksiin, TT-toimenpiteisiin sekä TT-angiografioihin (EKG-tahdistus sekä pitkät angiologiset kuvaukset käsittäen koko aortan ja alaraajat). Lisäksi laitteella tulee pystyä tekemään vähintään kaksoisenergiakuvauksia. Vähintään 320 mitattua leikettä/pyörähdys.
— Kaksi (2) kpl yhden (1) putken suoradigitaalisia angiolaitteita. Aikuisten ja lasten angiografisiin tutkimuksiin ja toimenpideradiologiaan; myös ei-vaskulaariset toimenpiteet (gastroenterologia, urologia, msk), 3D-kuvaukset ja -toimenpiteet. Toimii neurointervention varalaitteena.
— Yksi (1) kahden (2) putken suoradigitaalinen angiolaite neurologisiin toimenpiteisiin ja tutkimuksiin. Aikuisten ja lasten neuroangiografiset kuvaukset ja neurointerventiotoimenpiteet sekä pään kartiokeila-TT-kuvaukset. Toimii yleisangiografian varalaitteena.
— Kaksi (2) kpl hybridisalitoimintaan soveltuvia angiolaitteita. Laitteet tulevat ensisijaisesti verisuonikuvantamiseen, mutta myös ortopedisiin ja gastroenterologisiin hybriditoimenpiteisiin sekä 3D-kuvauksiin ja -toimenpiteisiin. Toinen sali tulee toimimaan radiologian ja toinen verisuonikirurgian tarpeisiin. Toinen laite angiografiapöydällä ja toinen leikkauspöydällä varustettuna.
— Kirurgiassa käytettävien tulisi toimia monipuolisesti ja sädehygienisesti kaiken ikäisillä potilailla eri kirurgian erikoisaloilla, laitevariaatio mahdollinen
— Laitteiden teknologisten ja kliinisten vaatimusten muutoksiin varautuminen (uusimman teknologian hyödyntäminen)
– Miten varmistetaan käytettävyys/toimintavarmuus koko sopimuskauden ajan (käytettävyysvaatimuksen %-taso).